เข้าทางผีแดง เบล บอกเพื่อนราชัน อยากย้ายทีม
สำนักข่าวต่างประเทศรายงานวันที่ 7 ส.ค. ว่า เกเรธ เบล ปีกทีมชาติเวลส์ของ ราชันชุดขาว เรอัล มาดริด สโมสรยักษ์ใหญ่แห่งศึก ลา ลีกา สเปน ได้ส่งข้อความบอกเพื่อนร่วมทีมว่าต้องย้ายออกจากถิ่นซานติอาโก เบร์นาเบว ในซัมเมอร์นี้,อนาคตของ เบล กับเรอัล มาดริด ยังไม่มีความแน่นอน และตกเป็นข่าวอย่างหนักว่าจะย้ายกลับไปค้าแข้งในพรีเมียร์ลีก อังกฤษ อีกครั้ง โดยมี แมนเชสเตอร์ ยูไนเต็ด ที่ให้ความสนใจ,ซึ่งรายงานข่าวล่าสุดจาก ดอน บาลอน สื่อดังในสเปน ระบุว่า เบล ได้ส่งข้อความผ่าน whatsApp ไปบอกเพื่อนร่วมทีม เพื่อยืนยันความตั้งใจของเขาที่จะย้ายออกจากทีม โดยเป็นที่เชื่อกันว่า เรอัล มาดริด พร้อมจะขายแข้งรายนี้ด้วยค่าตัวไม่น้อยกว่า 100 ล้านยูโร เพื่อนำเงินมาระดมทุนคว้าตัว คีเลียน เอ็มบัปเป ดาวยิงของโมนาโก,อย่างไรก็ตาม เชลซี ก็เป็นอีกทีมที่ให้ความสนใจคว้าตัว เบล เช่นกัน หลังจากพวกเขาเพิ่งปราชัยต่อ อาร์เซนอล ในศึกคอมมูนิตี ชิลด์ ส่งผลให้ อันโตนิโอ คอนเต น่าจะเสริมทัพเพิ่ม โดยมี เบล เป็นเป้าหมายสำคัญ
เกเรธ เบล ปีกทีมเรอัล มาดริด ตกเป็นข่าว ได้ส่งข้อความบอกเพื่อนร่วมทีมว่าต้องย้ายออกจากทีมในซัมเมอร์นี้
เกเรธ เบล,เรอัล มาดริด,แมนเชสเตอร์ ยูไนเต็ด,พรีเมียร์ลีก,ลาลีกา